Tegnologie bekendgestel in stryd teen renosterstropery | Maroela Media
Tegnologie bekendgestel in stryd teen renosterstropery
Radartegnologie. Die foto is deur @christiefynn op Twitter gelaai.
Tegnologie is moontlik die antwoord om die kwessie van renosterstropery in Suid-Afrika op te los.
Business Day berig dat Diceros, 'n vennootskap tussen Wildlife ACT en Stone Holdings, Dinsdag sy tegnologiese oplossing vir renosterstropery bekendgestel het. Die stigterslid van Wildlife ACT, dr. Simon Morgan, sê tot nou toe het Suid-Afrika alles behalwe tegnologie probeer om renosterstropery hok te slaan. Renosterstropery het sedert 2007 skerp toegeneem en meer as 50 renosters is reeds vanjaar vir hulle horings doodgemaak. Diceros het Dinsdag 'n demonstrasie gehou waartydens verskeie tegnologiese oplossings bekendgestel is. Een van die produkte is radartegnologie, wat deur die Amerikaanse weermag gebruik word. Die toerusting is egter nie goedkoop nie en die "Rolls Royce"-opsie sal jou sowat R5 – R10 miljoen uit die sak jaag. Morgan sê die prys van die tegnologie word deur verskeie faktore bepaal, waaronder die grootte van die reservaat, die terrein en of daar 'n gemeenskaplike grens is met 'n reservaat wat ook van die tegnologie gebruik maak. Die radartegnologie kan mense, voertuie en "selfs 'n strik" bespeur. Die tegnologie is glo so gevorderd dat dit meer as 12km ver tussen 'n man en 'n vrou kan onderskei, weens die manier waarop hulle loop. SANParke wou nie kommentaar lewer oor die tegnologie nie, aangesien dit glo hulle veiligheid in gedrang kan bring.
Die grafika wys hoe die radar ingespan kan word om groot gebiede te "patrolleer". Die foto is deur @dancalders op Twitter gelaai.
Video: Reuse ooruil in vlug
Foto's: Helpende Hand vier Moedertaaldag met verhale van Afrikaanse helde
Wel..'agteros kom ook in die kraal' lui die spreekwoord. Mens sou dink die Sanparke sou hierdie toerusting 'toe-oè' aanskaf..dis immers n belegging in ons nalatingskap. Kon daar maar n 'paar miljoen' van Oom Pravin se Triljoen begroting vandag 'afgeknyp' word…maar nou-ja. As n 'greenie' moet ek seker maar…dream on ;)